Очаква се днес британският външен министър да . . . 03 : 41 БНР Британският министър на външните работи Борис Джонсън днес ще произнесе реч , в която очертава неговите виждания за бъдещите отношения с ЕС . Очаква се той да се опита да убеди искащите оставане в ЕС да видят положителното в Брекзит и да не работят срещу интересите на Великобритания . Очаква се Джонсън да предупреди , че срещу 17 и половина милиони британци , които гласуваха за излизането от ЕС , ще бъде извършено ужасяващо и непоправимо предателство , ако успеят опитите за подмяна на вота в референдума . Основната прицел в речта на Борис Джонсън са гласувалите за оставане в ЕС , като той ще изложи либералния аргумент в полза на Брекзит и защо Брекзит трябва да дава надежди , а не да поражда страхове . Външният министър ще заяви , че Брекзит е вратата към една отворена към света , либерална и глобална Великобритания . Изтеклата информация за съдържанието на речта на Борис Джонсън обаче породи незабавни реакции сред неговите критици , които го обвиниха в лицемерие и припомниха , че той пръв прибягна до тактиката на разпространяване на зловредни слухове по време на кампанията за Брекзит . Подобни речи , като тази на Джонсън , предстои да произнесат и други министри , включително премиерът Тереза Мей .